Ο Μητροπολίτης Σερρών Αθανάσιος Πιπέρας (1909). Η ζωή και το έργο του
Creators: name: Μπαρτουκούδης, Κωνσταντίνος Γεωργίου
Publisher: name: Aristotle University of Thessaloniki
Year: 2018
Subjects: Πιπέρας
Περιοδικό «Εκκλησιαστική Αλήθεια»
Μητροπολίτης Σερρών
Piperas
Magazine “Ekklesiastiki Alitheia”
Archbishop of Serres

description: Ο Αθανάσιος Πιπέρας υπήρξε εξέχουσα εκκλησιαστική μορφή του τέλους του 19ού αιώνα και των αρχών του 20ού και μητροπολίτης Σερρών (1909). Η πολύ μικρή χρονική περίοδος της ποιμαντορίας του συνέπεσε με ιστορικά γεγονότα που σχετίζονται με το Οικουμενικό Πατριαρχείο και τον χώρο της Μακεδονίας. Η εργασία πραγματεύεται τις βιογραφικές πληροφορίες γύρω από τον Αθανάσιο Πιπέρα και συγκεκριμένα τον τόπο γέννησης, τα παιδικά του χρόνια, τη φοίτηση του στο Γυμνάσιο της Χίου και έπειτα τις τριετείς σπουδές του στη Θεολογική Σχολή της Χάλκης. Ακολούθησε η μετεκπαίδευσή του στη Θεολογική Ακαδημία στο Κίεβο, όπου και συνέγραψε τις επιστημονικές του διατριβές που αφορούν τους ετεροδόξους, καθώς ήδη το Οικουμενικό Πατριαρχείο επί της δεύτερης πατριαρχείας Ιωακείμ Γ΄ είχε ξεκινήσει τη διαδικασία των διαλόγων με τους ετεροδόξους. Στο πλαίσιο της διατριβής του συνεργάστηκε τόσο με ορθοδόξους όσο και με ετεροδόξους κληρικούς και καθηγητές. Η συνεργασία αυτή υπήρξε καταλυτικής σημασίας για την εκτίμηση της προσωπικότητας, των ικανοτήτων και του έργου του όταν επέστρεψε στο Πατριαρχείο ώστε να αναλάβει γρήγορα υπεύθυνες θέσεις εκεί. Υπήρξε σπουδαίος ιεροκήρυκας και κληρικός του Πατριαρχείου. Η δράση του Αθανασίου Πιπέρα στην Κωνσταντινούπολη συνέπεσε με την δεύτερη πατριαρχεία του Ιωακείμ του Γ΄. Ο Αθανάσιος, ως κύριος αρθρογράφος της «Εκκλησιαστικής Αλήθειας», επίσημου περιοδικού του Οικουμενικού Πατριαρχείου, αποδεικνύεται ότι είχε συμβάλει σημαντικά στο έργο του Οικουμενικού Πατριαρχείου και διαχειρίστηκε φλέγοντα θέματα που το απασχολούσαν αυτή την εποχή. Η εκλογή του στην θέση του μητροπολίτη Σερρών και η ελάχιστη ποιμαντορία του στην πόλη των Σερρών και ο πρόωρος θάνατος του, αναφέρονται εκτενέστατα. Η εκλογή του γίνεται σε μια κρίσιμη περίοδο για το Οικουμενικό Πατριαρχείο το οποίο επιθυμεί να ενισχύσει τις επαρχίες του στη Μακεδονία με νέας γενιάς ιεράρχες, με καλές σπουδές, ανοιχτούς πνευματικούς ορίζοντες και έντονο πατριωτισμό, προσόντα απαραίτητα για τη στήριξη του ποιμνίου στο ευαίσθητο μακεδονικό χώρο των Σερρών. Δυστυχώς, ο απρόσμενος και πολύ πρόωρος θάνατος του αξιόλογου αυτού ιεράρχη υπήρξε πλήγμα και τεράστια απώλεια τόσο για την επαρχία των Σερρών όσο και για το Οικουμενικό Πατριαρχείο. Στο δεύτερο μέρος αναλύεται το συγγραφικό του έργο, όπως αυτό βρίσκεται διάσπαρτο σε διάφορες χρονικές περιόδους, στο επίσημο έντυπο του Οικουμενικού Πατριαρχείου, δηλαδή την «Εκκλησιαστική Αλήθεια». Το συγγραφικό έργο του Πιπέρα αποδεικνύει τη μόρφωσή του και την εμπειρία που διέθετε γύρω από διάφορα θέματα (ποιμαντικά, εκκλησιαστικό-ιστορικά, κατηχητικά, αγιογραφικά, αντιαιρετικά κυρίως, απολογητικά). Άρθρα του δημοσιεύονται στην «Εκκλησιαστική Αλήθεια» πριν ακόμα επιστρέψει στην Κωνσταντινούπολη.
description: Athanasios Piperas was a prominent ecclesiastical figure of the late 19th and the early 20th century and the metropolitan of Serres (1909). The short period of his pastoral work coincided with historical events related to the Ecumenical Patriarchate and the area of Macedonia. This work provides information about the biography of Athanasios Piperas, namely his birthplace, his childhood, his attendance at the Gymnasium of Chios and also his three-year studies at the Theological School of Halki. Then, he was trained at the Theological Academy in Kiev where he wrote his scientific dissertations concerning the heterodoxy. That is why the Ecumenical Patriarch of Constantinople Joachim III had already started dialoguing with the heterodox people. In the context of his dissertation he collaborated with both orthodox and heterodox clergy and professors. The catalytic significance of this collaboration gained the respect of his personality, his abilities and his work. As a result, when he returned to the Patriarchate he took over responsible positions soon. He was a great preacher and cleric of the Patriarchate. The action of Athanasios Piperas in Constantinople coincided with the Second Patriarchate of Joachim III. Athanasios, as the main columnist of the "Ecclesiastical Truth," the official journal of the Ecumenical Patriarchate, proves to have significantly contributed to the work of the Ecumenical Patriarchate and to have handled burning issues, which were of great concern during that time period. His election to the post of the Metropolitan of Serres, his minimal pastoral service in the city of Serres and his early death are reported extensively. He was elected at a critical time for the Ecumenical Patriarchate, which wishes to strengthen its provinces in Macedonia with a new generation of well-educated hierarchs who are characterized by open spiritual horizons and intense patriotism, skills necessary in order to support the flock of the sensitive Macedonian area of Serres. Unfortunately, the unexpected and very premature death of this remarkable hierarch was a serious blow and a huge loss not only for the province of Serres but also for the Ecumenical Patriarchate. The second part analyses his writing work, as it is scattered in various time periods, in the official form of the Ecumenical Patriarchate that is the "Ecclesiastical Truth". Piperas writings prove his education and his experience concerning a variety of subjects (pastoral, ecclesiastical-historical, catechetical, hagiographic, mainly antiheretical, apologetic). His articles are published in the "Ecclesiastical Truth" before returning to Constantinople.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)